钦定古今图书集成/明伦汇编/氏族典/第372卷 > 《廖用贤尚友录》 > 詹仲和
## 钦定古今图书集成/明伦汇编/氏族典/第372卷 > 《廖用贤尚友录》 > 詹仲和

按《万姓统谱》：“仲和名僖，号铁冠道人，鄞人。初为县诸
生，已而弃去学书，师王右军《乐毅论》《东方朔赞》及赵
子昂《度人经》、金丹四百字、《七观焦君碣》诸帖，皆逼真。
年七十馀，灯下作小楷如蝇头状，遒劲可法。父复礼
称善书，僖实过之。两京俱有碑刻，人皆珍焉。僖名动
公卿，而亢洁自好，终不屑丏一官，人以是益高之。”